nahid-hub/BLUGE-bengali-wikipedia-section-title-prediction huggingface dataset:
মানবজাতির ইতিহাসের প্রায় সমগ্র সময়কাল জুড়ে সমকামী সম্পর্ক ও আচরণ নিন্দিত হয়ে এসেছে। তবে কখনো-কখনো সামাজিক ঔদার্য ও আনুকূল্যও পরিলক্ষিত হয়েছে। এই প্রশংসা ও নিন্দা নির্ভর করেছে স্থানভেদে সমকামিতার বহিঃপ্রকাশের রূপ, সমসাময়িক বিভিন্ন ধর্মবিশ্বাসের প্রভাব ও সাংস্কৃতিক মানসিকতার উপর। তবে অধিকাংশ সমাজে এবং সরকার ব্যবস্থায় সমকামী আচরণকে দণ্ডণীয় অপরাধ হিসেবে গণ্য হয়। উদাহরণস্বরূপ বাংলাদেশ (দশ বছরের থেকে শুরু করে আমরণ সশ্রম কারাদণ্ড) সহ দখন এশিয়ার ৬ টি দেশের সংবিধানে ৩৭৭ ধারা এবং ১৯টি দেশে সমপর্যায়ের ধারা এবং সম্পূরক ধারা মোতাবেক সমকামিতা ও পশুকামিতা প্রকৃতিবিরোধী যৌনাচার হিসেবে শাস্তিযোগ্য ও দন্ডনীয় ফৌজদারি অপরাধ। ২০১৫ সালে জুলাইয়ের একটি পরিসংখ্যান অনুযায়ী, পৃথিবীর মোট ৭২টি দেশে এবং পাঁচটি দেশের উপ-জাতীয় আইনি বিধিমালায় সমকামিতা সরকারীভাবে অবৈধ, যার অধিকাংশই এশিয়া ও আফ্রিকাতে অবস্থিত এবং এদের মধ্যে বেশ কিছু দেশে সমকামী আচরণের অপরাধে মৃত্যুদণ্ড দেওয়ার বিধান রাষ্ট্রীয়ভাবে চালু আছে।
সমকামিতা আবহমানকাল ধরে অসামাজিক বিবেচিত হয়েছে যার প্রধান কারণ হলো, এটি এমন একটি যৌনাচরণ যার মাধ্যমে সন্তানের জন্মদান সম্ভব নয়, ফলে মানুষের বংশরক্ষা সম্ভব নয়। এছাড়া সকল প্রধান ধর্ম সমকামী যৌনাচরণ নিষিদ্ধ করেছে। বর্তমান সমাজেও অধিকাংশ ক্ষেত্রেই সমকামী যৌনাচরণ একপ্রকার যৌনবিকৃতি হিসাবে সাধারণভাবে পরিগণিত। তবে ১৯৭৩ খ্রিষ্টাব্দে পাশ্চাত্য মনস্তাত্ত্বিকরা 'সমকাম প্রবণতাকে' মনোবিকলনের তালিকা থেকে বাদ দেন। ১৯৭৫-এ যুক্তরাষ্ট্রের আন্তর্জাতিক মনস্তত্ত্ব ফেডারেশন 'সমকাম প্রবণতাকে' স্বাভাবিক বলে দাবি করে। তবে পাশ্চাত্য ও উন্নত কিছু দেশ ছাড়া পৃথিবীর প্রায় সকল দেশে সমকামী যৌনাচারণের প্রতি সাধারণ মানুষের বৈরীভাব বহাল আছে। অধিকাংশ সমাজে সমকামী যৌনাচারণ একটি অস্বাভাবিক ও নেতিবাচক প্রবৃত্তি হিসেবে লজ্জার ব্যাপার এবং ধিক্কারযোগ্য। ধর্ম এবং আইনের বিধান এবং সামাজিক অনুশাসনের কারণে কার্যকলাপ তথা সমকামী যৌনসঙ্গম বিশ্বের অধিকাংশ স্থানেই একটি অবৈধ ও গুপ্ত আচরণ হিসাবেই সংঘটিত হয়।

সঠিক অনুচ্ছেদ শিরোনাম কোনটি?
titleA. মানব সমাজে সমকামিতা
titleB. আফ্রিকা
titleC. শব্দতত্ত্ব
titleD. সামাজিকতা ও আইন
উত্তর: titleD
ফেব্রুয়ারি বিপ্লবের মাত্র কয়েক মাসের মাথায়, ১৯১৭ সালের সেপ্টেম্বর মাসে, লেনিন বিশ্বাস করেন রুশ জনগণ আরেকটি বিপ্লবের জন্যে প্রস্তুত, এবার বিপ্লবের ভিত্তি হয় মার্ক্সবাদী মতাদর্শ। ১০ই অক্টোবর, বলশেভিক পার্টির নেতৃবিন্দ একটি গোপন বৈঠকের আয়োজন করে, লেনিন তাঁর সর্বশক্তি প্রয়োগ করে অন্য সকলকে বোঝান যে একটি সশস্ত্র বিপ্লব পরিচালনা করার জন্যে এটিই উপযুক্ত সময়। বলশেভিকদের প্রতি অনুগত সৈন্যেরা সকল টেলিগ্রাফ কেন্দ্র, বিদ্যুৎ কেন্দ্র, গুরুত্বপূর্ণ সেতু, ডাক-অফিস, রেল স্টেশন এবং রাষ্ট্রীয় ব্যাংক দখল করে নেয়।

পেট্রোগ্রাড নগরী আনুষ্ঠানিকভাবে বলশেভিকদের নিয়ন্ত্রণে চলে আসে, তারা পরিকল্পিতভাবে পেট্রোগ্রাডের কলকারখানা ও ব্যারাকসমূহে তাদের কর্তৃত্ব স্থাপন করে। তারা পরিকল্পনা করতে থাকে সশস্ত্র বিপ্লব চালনা করে অন্তর্বর্তীকালীন সরকারকে উত্খাত করার জন্যে। ২৪শে অক্টোবর, শহরের উপকণ্ঠে তাঁর গোপন আস্তানা থেকে লেনিন আবির্ভূত হন, স্মোলনি সংগঠনে তাঁর সদর দপ্তর গড়ে তোলেন এবং তাঁর তিন ধাপ-বিশিষ্ট পরিকল্পনা বাস্তবায়ন করার ছক আঁকতে থাকেন। সকল গুরুত্বপূর্ণ সেতু ও রেললাইন তখন তাঁর বাহিনীর দখলে, বাকি ছিল শুধুমাত্র শীতকালীন প্রাসাদে অবস্থিত অন্তর্বর্তীকালীন সরকারের দপ্তর। ৭ই নভেম্বর সন্ধ্যাবেলায় বলশেভিক পার্টির অনুগত সেনারা শীতকালীন প্রাসাদে প্রবেশ করে। প্রায় রক্তপাতহীন একটি বিপ্লব পরিচালনা করে বলশেভিক পার্টি হয়ে যায় রাশিয়ার নতুন কর্তা। লেনিন ঘোষণা দেন নতুন সরকার যুদ্ধের অবসান ঘটাবে, ব্যক্তি মালিকানাধীন সকল ভূমি বাজেয়াপ্ত করা হবে এবং কলকারখানাসমূহে শ্রমিকদের কর্তৃত্ব স্থাপিত হবে।

সঠিক অনুচ্ছেদ শিরোনাম কোনটি?
titleA. চেকোস্লোভাকিয়া
titleB. রাশিয়া - অক্টোবর বিপ্লব
titleC. লাল ফৌজ গঠন
titleD. রাশিয়ায় যুদ্ধবন্দীদের অবস্থা
উত্তর: titleB
বাহরাইন বিশ্ববিদ্যালয় ১৯৮৬ সালে আমিরি হুকুম নং ১২/১৯৮৬ এর ফলে প্রতিষ্ঠিত হয়। এই ডিক্রির ফলে দুটি পাবলিক কলেজের মিলিত হয় এবং বিশ্ববিদ্যালয়ে পরিণত হয়। উক্ত কলেজ দুইটির মধ্যে একটি হলো উপসাগরীয় পলিটেকনিক (পূর্বে ১৯৬৮ সালে প্রতিষ্ঠিত) এবং অন্যটি হলো কলা, বিজ্ঞান ও শিক্ষা কলেজ (১৯৭৯ সালে প্রতিষ্ঠিত)।

সঠিক অনুচ্ছেদ শিরোনাম কোনটি?
titleA. ইতিহাস
titleB. গবেষণা
titleC. একাডেমিয়া
titleD. উল্লেখযোগ্য প্রাক্তন ছাত্র
উত্তর: titleA
তাঁর প্রয়াত পিতার রাজনৈতিক পদবিন্যাস গ্রহণ করার পরে, তিনি যথাযথভাবে পাঞ্জাব বিধানসভায় নির্বাচিত হন এবং নতুন পাঞ্জাবের প্রধানমন্ত্রী মালিক খিজার হায়াট টিওয়ানার অধীনে মন্ত্রিসভার সদস্য হন এবং পরবর্তীকালে ইউনিয়নবাদী মুসলিম লীগ সরকারের গণপূর্ত মন্ত্রীর দায়িত্ব পালন করেন। তার মুসলিম লীগপন্থী এবং জিন্নাহপন্থী হওয়ার জন্য ১৯৪৪ সালে পাঞ্জাব লীগের উপনেতা নির্বাচিত হন। ১৯৪৬ সালে পাঞ্জাব বিধানসভায় পুনর্নির্বাচিত হয়ে তিনি মুসলিম লীগের "ডাইরেক্ট অ্যাকশন" প্রচারণার অন্যতম বিশিষ্ট কর্মী হয়ে উঠেছিলেন এবং জিন্নাহ থেকে শওক"তে-ই-পাঞ্জাব" খেতাব অর্জন করে লীগের তরুণ নেতৃত্বের মধ্যে সবচেয়ে বিখ্যাত ও জনপ্রিয় হয়েছিলেন। তিনি লীগের পক্ষে এবং একটি স্বাধীন পাকিস্তানের পক্ষে শেষ পর্যন্ত বিপুল সংখ্যক পাঞ্জাবী মুসলমানদের উপর বিজয় অর্জনে গুরুত্বপূর্ণ ভূমিকা রেখেছিলেন।

সঠিক অনুচ্ছেদ শিরোনাম কোনটি?
titleA. প্রথম সামরিক ক্যারিয়ার
titleB. পটভূমি
titleC. পরবর্তী জীবন
titleD. প্রাথমিক রাজনৈতিক জীবন
উত্তর: titleD
তিনি ২০১৮ সালের বিশ্বকাপ জিমন্যাস্টিক্সে অংশ নেন এবং মহিলাদের ভল্ট ইভেন্টে স্বর্ণ পদক জয় করে ইতিহাস সৃষ্টি করেন। অরুণা তার এই বিজয় তার মৃত পিতাকে উৎসর্গ করেছেন, যিনি তাকে তার সক্ষমতা বুঝতে সহায়তা করেছিলেন। তিনি তার অবদানের জন্য তেলঙ্গানার প্রধান মন্ত্রী কে. চন্দ্রশেকর এর পক্ষ থেকে ₹২ কোটি পুরস্কার লাভ করেন।
সঠিক অনুচ্ছেদ শিরোনাম কোনটি?
titleA. আন্তর্জাতিক জিমন্যাস্টিকস জীবন
titleB. ভবিষ্যত
titleC. প্রাথমিক জীবন
titleD. বিশ্বকাপ ব্রোঞ্জ মেডেল
উত্তর: titleD
গাম্বিয়া ১৯ শতকের দিকে একটি ব্রিটিশ উপনিবেশে পরিণত হয়। ১৯৬৫ সালে দেশটি স্বাধীনতা লাভ করে। ১৯৯৪ সালে একটি রক্তপাতহীন সামরিক অভ্যুত্থানের মাধ্যমে গাম্বিয়ার রাষ্ট্রপতিকে অপসারণ করা হয় এবং সামরিক নেতা ইয়াহিয়া জাম্মেহ ক্ষমতা নেন। জাম্মেহ পরবর্তীতে গাম্বিয়ার রাষ্ট্রপতি নির্বাচনে বিজয়ী হন। ২০১৬ সালের ডিসেম্বরের নির্বাচনে জামমেহকে পরাজিত করার পরে জানুয়ারী ২০১৭ সালে অ্যাডামা ব্যারো গাম্বিয়ার তৃতীয় রাষ্ট্রপতি হন।

সঠিক অনুচ্ছেদ শিরোনাম কোনটি?
titleA. রাজনীতি
titleB. ভূগোল
titleC. ইতিহাস
titleD. অর্থনীতি
উত্তর: titleA
প্রতিফলক ফটোমিটার তরঙ্গদৈর্ঘ্যের ফাংশন হিসেবে পৃষ্ঠের প্রতিফলিত আলো পরিমাপ করে। পৃষ্ঠকে সাদা আলো ফেলা হয় এবং প্রতিফলিত আলো একটি মনোক্রোমেটরের মধ্য দিয়ে চালনা করে তারপর তা পরিমাপ করা হয়। এই ধরনের পরিমাপ প্রক্রিয়ার ব্যবহারিক প্রয়োগ রয়েছে। উদাহরণ হিসেবে বলা যায়ঃ পেইন্ট শিল্পে পৃষ্ঠের রঙের বৈশিষ্ট্য বিবেচনা করার ক্ষেত্রে এটি ব্যবহার করা হয়।

সঠিক অনুচ্ছেদ শিরোনাম কোনটি?
titleA. ছায়া বিলুপ্তকারী প্রক্রিয়া
titleB. দৃশ্যমান আলোর প্রতিফলনের আলোকমিতি
titleC. আরো দেখুন
titleD. আলোকচিত্র ধারণ
উত্তর: titleB
১৯৬০-এর দশকের শেষদিকে খেলোয়াড়ী জীবন শুরু করেন। এরপর দূর্দাণ্ড প্রতাপে এক দশকেরও অধিককাল বিশ্বের অন্যতম সেরা স্পিন বোলারের মর্যাদা লাভ করেছেন। ধ্রুপদী স্পিনার না হবার ফলে আন্ডারউড মিডিয়াম পেস বোলিংয়ে পারদর্শী ছিলেন তিনি। প্রায়শঃই সিমিংয়ের অনুপযোগী ইংরেজ উইকেটে দক্ষতা দেখান। এরফলে তিনি ‘ডেডলি’ ডাকনামে পরিচিতি পান। পরিসংখ্যানগতভাবে তিনি ইংল্যান্ডের ছাতা হিসেবে কাজ করেছেন বিশেষভাবে বৃষ্টির দিনগুলোয়। তার ইনসুইং বলে ব্যাটসম্যানগণ লেগ বিফোরের ফাঁদে ধরা পড়তেন। এছাড়াও তিনি ধারাবাহিকভাবে নিখুঁতভাবে বোলিং করে দারুণ জনপ্রিয়তা পান।

২৫.৮৩ গড়ে ২৯৭টি টেস্ট উইকেট লাভ করেন আন্ডারউড। ১৯৬৮ সালে পঞ্চম টেস্ট শেষ হবার মাত্র আধা ঘণ্টা পূর্বে চার অস্ট্রেলীয় উইকেট লাভ করেন মাত্র ২৭ বলে। কিন্তু পঞ্চম দিনে প্রচণ্ড বজ্রঝড়ে খেলাটি ড্রয়ে পরিণত হয়। এরফলে অস্ট্রেলিয়া দল ১-০ ব্যবধানে অ্যাশেজ সিরিজ জয়ে সক্ষম হয়। ১৯৭০-৭১ মৌসুমে অস্ট্রেলিয়া সফর করেন। সিডনিতে অনুষ্ঠিত সপ্তম টেস্টে টেরি জেনারকে আউট করে দলকে অ্যাশেজ পুণরুদ্ধারে ভূমিকা রাখেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. সম্মাননা
titleC. প্রারম্ভিক জীবন
titleD. খেলোয়াড়ী জীবন
উত্তর: titleD
ভেনেজুয়েলার পর্তুগুয়েসা রাজ্যের গুয়ানারে এলাকায় ১৯৮৯ সালের ২৬ জুলাই আইভিয়ান সার্কোজ জন্মগ্রহণ করেন। ৮ বছর বয়সেই তার মা-বাবা মারা যান। ফলে শৈশবেই তার অন্য ১২ ভাই-বোনের মতো তিনিও অনাথা হয়ে পড়েন।

৫ ফুট ১১ ইঞ্চি (১.৮০ মিটার) উচ্চতা এবং কালো চুল ও কালো চোখের অধিকারী সার্কোজ কূটনীতিবিদ্যার ছাত্রী। তিনি একজন "নান" বা ধর্মযাজিকা হবার জন্য কোজেডেসের খ্রিস্টীয় মঠ বা সন্ন্যাসিনীদের আশ্রমে পড়াশুনা করেছিলেন। শৈশবে যদিওবা নান বা সন্ন্যাসিনী হবার উচ্চাশা ছিল তার, তারপরও তিনি তার ব্যক্তিগত চিন্তাধারা ও বাস্তবতা দিয়ে উপলদ্ধি করে ঘটনাক্রমে নিজেকে খ্যাতির স্বর্ণশিখরে নিয়ে যাবার আপ্রাণ প্রয়াস চালান।

সঠিক অনুচ্ছেদ শিরোনাম কোনটি?
titleA. শৈশবকাল
titleB. অন্যান্য
titleC. কর্মজীবন
titleD. প্রতিক্রিয়া
উত্তর: titleA
২০১০ সালে কুমারকে হাবিলদার পদ থেকে ল্যান্স নায়েকের পদে নামিয়ে দেওয়া হয়েছিল। সেনাবাহিনী তার ভাঙ্গনের কোনও কারণ উল্লেখ করতে অস্বীকার করেছিল। তদুপরি, সেনাবাহিনী সংবাদ বিজ্ঞপ্তিতে তাকে হাবিলদার হিসাবে উল্লেখ করে ঘটনা গোপন করে।পরমবীর চক্রের প্রাপকদের বিনা নির্বিশেষে সালাম দেওয়া হয়, যা কুমার এবং উর্ধ্বতন কর্মকর্তাদের মধ্যে বিরোধের হাড় বলে অভিযোগ করা হয়। কুমারকে হিমাচল প্রদেশ সরকার চাকরীর প্রস্তাব দিয়েছিল এবং সেনাবাহিনীতে তাঁর ১৫ বছরের চাকুরী (অবসর গ্রহণের পরে প্রাপ্ত সুবিধা পাওয়ার জন্য) শেষ করার পরে এই প্রস্তাবটি গ্রহণ করতে পারে। 

২ জুলাই ২০১৪-তে, সঞ্জয় কুমার নায়েব সুবেদারে পদোন্নতি দিয়ে ভারতীয় সেনাবাহিনীর একজন জুনিয়র কমিশনার অফিসার (জেসিও) হন। ২০০৮ সালে হাবিলদার পদ থেকে ল্যান্স নায়েক পদে পদচ্যুত হওয়ার পরে সঞ্জয় কুমারের পদোন্নতি একবার সেনাবাহিনীতে ইস্যুতে পরিণত হয়েছিল, পরে উচ্চতর কর্তৃপক্ষের হস্তক্ষেপে এই বিষয়টি সমাহিত করা হয়েছিল। এটি আরও বলা হয়েছিল যে সেনাবাহিনীতে বীরত্বের পুরষ্কার প্রাপ্তকদের জন্য আউট-অফ-টারন পদোন্নতি নেই এবং তাদের ইউনিটে থাকা সহযোদ্ধাদের সাথে জ্যেষ্ঠতা অনুযায়ী তাদের পদোন্নতি দেওয়া হয়। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. বিতর্ক
titleC. সামরিক ক্যারিয়ার
titleD. জনপ্রিয় সংস্কৃতিতে
উত্তর: titleB
ঘূর্ণায়মান ছাপাখানা আবিষ্কৃত করেন "রিচার্ড মার্চ হো", ১৮৪৩ সালে। টাইপ সেটিং ইমপ্রেশনটি বাঁকা করা অবস্থায় একটি সিলিন্ডারের গায়ে লাগানো থেকে একটি দীর্ঘ একটানা কাগজের রোলে বা অন্য বস্তুর উপর মুদ্রণ করা যায়। ঘূর্ণায়মান ড্রাম মুদ্রণ ব্যবস্থাটি পরবর্তিতে উল্লেখযোগ্যভাবে উন্নায়ন করেন "উইলিয়াম বুলক"।

সঠিক অনুচ্ছেদ শিরোনাম কোনটি?
titleA. পরিবর্তনযোগ্য ধরণের মুদ্রন
titleB. অন্যান্য মুদ্রণ কৌশল
titleC. পূর্ব এশিয়ায়
titleD. ঘূর্ণায়মান ছাপাখানা
উত্তর: titleD
হতভাগ্য, অসহায়, বাস্তুচ্যুত আশ্রয়প্রার্থীদেরকে ভারতের পশ্চিমবঙ্গ, আসাম ও ত্রিপুরাতে স্থাপন করা অস্থায়ী শিবিরে ত্রান সাহায্য দেয়া হয়। পরবর্তীতে রিফিউজিদেরকে ভারতের বিভিন্ন অঞ্চলে পুনর্বাসিত করা হয়। শিলচরে প্রায় ৬,০০০ চাকমা সম্প্রদায়ের মানুষকে আশ্রয় দেয়া হয়। গারোপাহাড়ি অঞ্চলের তুরা নামক স্থানে স্থাপিত ১২ টি অস্থায়ী শিবিরে ৫০,০০০ গারো ও অন্যান্য আদিবাসী জনগোষ্ঠীর মাথা গোজার ঠাঁই মেলে।

সঠিক অনুচ্ছেদ শিরোনাম কোনটি?
titleA. গণমাধ্যমের কণ্ঠরোধ
titleB. ময়মনসিংহ
titleC. ভারত সরকারের ত্রাণ ও পুনর্বাসন
titleD. সিলেট
উত্তর: titleC
রান সংগ্রহের ক্ষেত্রে বেশ বৈচিত্র্য লক্ষ্য করা যায়। টেস্টে যেখানে তিনি ৪৬ গড়ে রান তুলেছেন, প্রথম-শ্রেণীর ক্রিকেটে তা ৫৩ গড়ের ছিল। এছাড়াও, প্রথম-শ্রেণীর ক্রিকেটে ২০টি শতরানের ইনিংস রয়েছে তার। ব্যাটিংয়ের পাশাপাশি মিডিয়াম পেস বোলিংয়ে দক্ষতা প্রদর্শন করেছেন। ইনিংসে পাঁচ উইকেটও পেয়েছেন তিনি যা সমগ্র খেলোয়াড়ী জীবনে একমাত্র সাফল্য ছিল।

জন আরলটের ভাষায়, দীর্ঘদেহী, লিকলিকে গড়ন, ধূসর মুখমণ্ডলের অধিকারী রুসি মোদিকে খুব সহজেই চেনা যেতো। ছয় ফুট উচ্চতা ও অত্যন্ত হাল্কা-পাতলা গড়নের মোদি দ্রুততার সাথে পায়ের কারুকাজ করতেন ও কভার ড্রাইভে অংশ নিতেন। পেস বোলিংয়ের তুলনায় স্পিনের দিকেই অধিক দক্ষতার পরিচয় দিতেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. টেস্ট ক্রিকেট
titleD. খেলার ধরন
উত্তর: titleD
১৮৪৪ সাল গুডইয়ার ভ্যালকানাইজেশন পদ্ধতি আবিষ্কার করেন। ভ্যাল্কানাইজেশন পধতির মাধ্যমে রাবার টায়ার প্রস্তুত করা যায়। ১৮৪৬ সালে রবার্ট উইলিয়াম থমসন নিউম্যাটিক টায়ার ডিজাইন আবিষ্কার করেন। তিনি এটার প্যাটেন্ট নিবন্ধন করেন। কিন্তু এটার নকশা কারো কাছে বিক্রি করেন নাই। ১৮৮৭ সালে জন বয়েড ডানলপ তার ছেলের তিন চাকার সাইকেলের জন্য একটি নিউম্যাটিক টায়ার আবিষ্কার করেন। ১৮৮৯ সালে ডানলপ তার এই নব উদ্ভাবিত টায়ারের প্যাটেন্টের জন্য আবেদন করেন। ১৮৯০ সালে ডানলপ তার ব্যাবসায়িক সহযোগী উইলিয়াম হারভে দ্যু ক্রসের সাথে মিলে আয়ারল্যান্ডে বানণিজ্যিক ভিত্তিতে নিউম্যাটিক টায়ার উৎপাদন শুরু করেন। ১৮৯১ সালে থমসনের ডিজাইনের সাথে নকশার সামঞ্জস্য মিলে যাওয়ায় ডানলপের প্যাটেন্ট বাতিল করা হয়।

সঠিক অনুচ্ছেদ শিরোনাম কোনটি?
titleA. ব্যবহার সমাপ্তি
titleB. টায়ারের ইতিহাস
titleC. ইউরোপীয়ান
titleD. নির্মাণ ধরনের
উত্তর: titleB
আফসার আমেদ ১৯৯৮ সালে পশ্চিমবঙ্গ বাংলা আকাদেমি থেকে সোমেন চন্দ্র পুরস্কার লাভ করেন। তিনি ও কলিম হাজিক আবদুস সামাদ রচিত উর্দু উপন্যাস "দো গজ জমিন" বাংলায় "সাড়ে তিন হাত ভূমি" শিরোনামে অনুবাদ করেছিলেন। এজন্য তারা ২০০০ সালে বঙ্গানুবাদের জন্য সাহিত্য অকাদেমি পুরস্কার লাভ করেন। তিনি ২০০৯ সালে পেয়েছিলেন বঙ্কিম পুরস্কার। ২০১৭ সালে তিনি তার রচিত "সেই নিখোঁজ মানুষটা" উপন্যাসের জন্য সাহিত্য অকাদেমি পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন ও শিক্ষা
titleB. মৃত্যু
titleC. পুরস্কার ও সম্মাননা
titleD. কর্মজীবন
উত্তর: titleC
১৯৪১ সালে আসাম প্রাদেশিক মুসলিম ছাত্র ফেডারেশন গঠিনে উদ্যোক্তাদের মধ্যে তিনি ছিলেন অন্যতম। ১৯৪৫ সাল পর্যন্ত তিনি ছাত্র ফেডারেশনের সক্রিয় সদস্য ছিলেন। তিনি ১৯৪৬ সালে সিলেট জেলা বারে আইন ব্যবসা শুরু করেন। জৈন্তা অঞ্চলের তিনিই সর্বপ্রথম আইনজীবি ও সিলেট বারের সদস্য ছিলেন।

১৯৪৬ সালের নির্বাচনে তিনি জৈন্তা এলাকা থেকে মুসলিমলীগের প্রার্থী হিসাবে প্রতিদ্বন্ধিতা করে জমিয়তে উলামায়ে হিন্দের প্রার্থী মেীলভী ইব্রাহিম আলী চতুলীর কাছে পরাজিত হন। তিনি ১৯৫৪ সালে আওয়ামী লীগে যোগ দিয়ে সিলেট জেলা কমিটির সভাপতি নির্বাচিত হয়ে মৃত্যু পর্যন্ত এ দায়িত্ব পালন করেন। ১৯৫৬ সালের উপনির্বাচনে আওয়ামী লীগের প্রার্থী হয়ে প্রতিদ্বন্দ্বি করেও পরাজিত হন তিনি। সেবার তার পক্ষে গণসংযোগ করতে জৈন্তাপুরের দরবস্ত বাজারে শেখ মুজিবুর রহমান উপস্থিত হয়েছিলেন। ১৯৭০ সালের পাকিস্তানের সাধারণ নির্বাচনে তিনি আওয়ামী লীগের প্রার্থী হিসাবে এমএনএ নির্বাচিত হন।

২৬ মার্চ ১৯৭১ সালে পাকিস্তান সেনাবাহিনী তার সিলেট শহরের বাসভবন পুড়িয়ে দেয়। এসময় তিনি ভারতের শিলং চলে যান। সেখান থেকে তিনি সিলেটের উত্তরাঞ্চলের মুক্তিযুদ্ধের তৎপরতার দায়িত্ব গ্রহণ করেন। পাক বাহিনীর আত্মসমর্পণের পর তিনি সিলেট সদরের প্রশাসক নিযুক্ত হয়ে সিলেটের আইন-শৃঙ্খলা পুনপ্রতিষ্টায় গুরুত্বপূর্ণ ভূমিকা পালন করেন। স্বাধীন বাংলাদেশের ১৯৭৩ সালের প্রথম জাতীয় সংসদ নির্বাচনে সিলেট-৯ আসন বর্তমান সিলেট-৪ (কোম্পানীগঞ্জ, গোয়াইঘাট ও জৈন্তাপুর) থেকে সংসদ সদস্য নির্বাচিত হয়েছিলেন তিনি (তখন কানাইঘাট আসনের সাথে যুক্ত ছিল)। তিনি সিলেট জেলা আওয়ামী লীগের সভাপতি ছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনৈতিক ও কর্মজীবন
titleC. জন্ম ও প্রাথমিক জীবন
titleD. শিক্ষা জীবন
উত্তর: titleB
ছাত্রাবস্থায় থেকে বিপ্লবী রাজনীতির প্রতি ঝোঁক ছিল ও কলেজ জীবন থেকেই ভারতের কমিউনিস্ট পার্টির সাথে যোগাযোগ হয়। ১৯৪২ সালে অবিভক্ত ভারতীয় কমিউনিস্ট পার্টির ওপর থেকে নিষেধাজ্ঞা উঠে যায় এবং পার্টির পত্রিকা 'জনযুদ্ধ' তে লিখতে শুরু করেন। ১৯৬৪ সালে ভারতীয় কমিউনিস্ট পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী)তে যোগ দেন। মুখপত্র দেশহিতৈষীতে তার লেখা প্রকাশিত হতে থাকে। নয়া সংশোধনবাদের তীব্র সমালোচনা ও নকশালবাড়ী কৃষক আন্দোলনের প্রতি সমর্থন মূলক লেখার ফলে পার্টি অফিসেই গুন্ডা কতৃক প্রহৃত হন। পার্টি পূনরায় বিভক্ত হলে নকশালপন্থী ভারতীয় কমিউনিস্ট পার্টি (মার্কসবাদী - লেনিনবাদী)তে যোগ দেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষা
titleC. রাজনৈতিক জীবন
titleD. নকশালবাড়ী আন্দোলনে
উত্তর: titleC
১৯০৮ সালে কমিটি অব ইউনিয়ন এন্ড প্রোগ্রেসে যোগ দেন। বুরসা ও ইজমিরে দলের শাখায় তিনি মহাসচিব হিসেবে দায়িত্বপালন করেছেন।

১৯১৯ সালে বায়ার উসমানীয় সংসদে সারুহানের (বর্তমান মানিসা) ডেপুটি হিসেবে নির্বাচিত হন। ১৯২০ সালে তিনি আঙ্কারায় মোস্তফা কামালের সাথে যোগ দেন এবং তুরস্কের স্বাধীনতা আন্দোলনে অংশ নেন। তিনি "মুদাফা-ই হুকুক জামিয়েতি" এর সক্রিয় সদস্য হন। নবগঠিত গ্র্যান্ড ন্যাশনাল এসেম্বলিতে তিনি বুরসার ডেপুটি নির্বাচিত হয়েছিলেন। একই বছর তিনি উপঅর্থমন্ত্রী হিসেবে দায়িত্ব পালন করেন। ১৯২১ সালের ২৭ ফেব্রুয়ারি তিনি অর্থমন্ত্রী হন। চেরকেস এথেম বিদ্রোহের সময় তিনি আলোচনা কমিশনের নেতৃত্ব দিয়েছিলেন। ১৯২২ সালে লুসান শান্তি সম্মেলনে তিনি ইসমত ইনোনুর উপদেষ্টা হিসেবে তুর্কি প্রতিনিধিদলের সদস্য ছিলেন। ১৯২৩ সালের নির্বাচনের পর তিনি সংসদে ইজমিরের ডেপুটি হন। ১৯২৪ সালের ৬ মার্চ তিনি জনসংখ্যা, উন্নয়ন ও পুনর্বাসন মন্ত্রী হন ১৯২৪ সালের ২৬ আগস্ট তিনি আঙ্কারায় তুর্কিয়ে ইশ ব্যাংকাসি নামক ব্যাংক গঠন করেন। তিনি এর ম্যানেজিং ডিরেক্টর ছিলেন।

১৯৩৭ সালের ২৫ অক্টোবর মোস্তফা কামাল কর্তৃক বায়ার প্রধানমন্ত্রী নিযুক্ত হন। আতাতুর্কে‌র মৃত্যু এবং ইসমত ইনোনুর ক্ষমতাগ্রহণের সময় তিনি প্রধানমন্ত্রী হিসেবে দায়িত্বপালন করেছেন। ইনোনুর সাথে মতপার্থক্যের কারণে তিনি ১৯৩৯ সালের ২৫ জানুয়ারি পদত্যাগ করেন।

১৯৪৫ সাল পর্যন্ত তিনি রিপাবলিকান পিপল'স পার্টির সদস্য ছিলেন। ১৯৪৬ সালের ৭ জানুয়ারি তিনি আদনান মেন্দেরেস, ফুয়াদ কোপরুলু ও রফিক কোরাইতানের সাথে মিলে ডেমোক্রেটিক পার্টি গঠন করেন। ১৯৫০ সালের ১৪ মে অনুষ্ঠিত নির্বাচনে এই দল ৪৮৭টি আসনের মধ্যে ৪০৮টি আসন লাভ করেছিল। বায়ার এরপর রাষ্ট্রপতি নির্বাচিত হন। ১৯৫৪ ও ১৯৫৭ সালে তিনি পুননির্বা‌চিত হন। এসময় আদনান মেন্দেরেস প্রধানমন্ত্রী ছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পরবর্তী জীবন
titleC. পুরস্কার ও নামকরণ
titleD. রাজনৈতিক জীবন
উত্তর: titleD
শাহীন সামাদ ১৯৫২ সালের ২৭ ডিসেম্বর তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলায় জন্মগ্রহণ করেন। তার পিতা সামসুল হুদা এবং মাতা শামসুন নাহার রহিমা খাতুন। তার শৈশবের বেশিরভাগ সময় কাটে পশ্চিমবঙ্গের জলপাইগুড়ি জেলায়। তিনি ঢাকায় রাম গোপাল, ওস্তাদ ফজলুল হক মিয়া, সনজীদা খাতুন এবং ওস্তাদ ফুল মোহাম্মদের কাছ থেকে সঙ্গীতের তালিম গ্রহণ করেন। ১৯৬৬ সালে ১৩ বছর বয়সে তিনি ছায়ানটে ভর্তি হন। সেই বছর তার বাবা মারা যান। সেখানে লুতফর রহমান, সোহরাব হোসেন ও অঞ্জলি রায় তার শিক্ষক ছিলেন। ১৯৭৪ সালে তিনি লন্ডন চলে যান। লন্ডন থেকে ফিরে এসে তিনি সুধীন দাশ এর কাছ থেকে গানের তালিম নেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. জনপ্রিয় সংস্কৃতিতে
titleD. কর্মজীবন
উত্তর: titleB
১৮৯৯ ও ১৯০৭ সালের হেজ কনভেনশনগুলি সকল যুদ্ধে রাসায়নিক অস্ত্র ব্যবহার নিষিদ্ধ করেছিল। ১৯১৪ সালে ফরাসি ও জার্মানি উভয়ই অল্প পরিসরে বিভিন্ন টিয়ার গ্যাস ব্যবহারের প্রচেষ্টা চালাচ্ছিল, যা প্রাথমিক চুক্তির দ্বারা কঠোরভাবে নিষিদ্ধ ছিল না, কিন্তু এটি কার্যকরও ছিল না। বেলজিয়ান শহরের ইপ্রেসের কাছাকাছি ফরাসিদের বিরুদ্ধে আরও প্রাণঘাতী রাসায়নিক অস্ত্র ব্যবহার হয়েছিল। 

ফ্রেঞ্চ ও ব্রিটিশদের সাথে জার্মানির অচলবস্থা বজায় রাখার পরিকল্পনা করা সত্ত্বেও, উবার্টেমের ডিউক অ্যালবার্ট, চতুর্থ সেনার অধিনায়ক ইপ্রেস আক্রমণের পরিকল্পনা করেছিলেন। এপ্রিল ১৯১৫ এর ইপ্রেসের দ্বিতীয় যুদ্ধের উদ্দেশ্য ছিল ইস্টার্ন ফ্রন্টে আক্রমণকারীদের কাছ থেকে মনোযোগ সরান এবং ফ্রাঙ্কো-ব্রিটিশ পরিকল্পনাকে ব্যাহত করা। দুই দিনের বোমা বিস্ফোরণে জার্মানরা ক্লোরিন গ্যাস ছেড়ে দেয়। প্রাথমিকভাবে এটি সামান্য জ্বালাময়ী হলেও, এটি উচ্চ সংশ্লেষ বা দীর্ঘায়িত এক্সপোজার মধ্যে মানুষের শ্বাসরোধ করতে পারে। বাতাসের চেয়ে ভারী হওয়ার কারণে, গ্যাসটি নো ম্যান'স ল্যান্ড এর উপর দিয়ে খুবই ধিরে প্রবাহিত হতে থাকে এবং ফরাসি পরিখাগুলোতে চলে যায়। সবুজ হলুদ মেঘ কিছু রক্ষাকর্মীদের হত্যা শুরু এবং পিছনদিকের সৈন্যরা আতঙ্কে সীমান্ত অরক্ষিত রেখে পালিয়ে যায়। জার্মানরা তাদের সাফল্যের পর্যায়ে অপ্রস্তুত ছিল এবং যথেষ্ট পরিমাণে রিজার্ভের অভাবে অরক্ষিত সিমান্তের ফায়দা নিতে পারেনি। ডানদিকে কানাডিয়ান সৈন্যরা তাদের বাম অংশকে ফিরে এনে জার্মান আগ্রাসন থামিয়ে দেয়। 

সঠিক অনুচ্ছেদ শিরোনাম কোনটি?
titleA. ১৯১৮
titleB. যুদ্ধ পরিকল্পনা - ফ্রন্টিয়ার্স যুদ্ধ
titleC. বিমান যুদ্ধ
titleD. গ্যাস যুদ্ধ
উত্তর: titleD
ভারতের ২০১১ সালের আদমশুমারি অনুসারে চেলাদ শহরের জনসংখ্যা হল ৭,৪৭১ জন। এর মধ্যে পুরুষ ৩,৮৮৮ জন ৫২% এবং নারী ৩,৫৮৩ জন ৪৮%। এই শহরের জনসংখ্যার ৮৪৫ জন হল ৬ বছর বা তার কম বয়সী। চেলাদে সাক্ষরতার হার ৫,০৮৫ জন। ৬বছরের উর্ধ্বে জনসংখ্যার ৭৬.৭৪%।

২০০১ সালের আদমশুমারি অনুসারে, চেলাদের জনসংখ্যার ৭,৯০১ জন। পুরুষ সাক্ষরতার হার ৫৬% এবং নারী সাক্ষরতার হার ৪৪%। চেলাদে গড় সাক্ষরতা হার ৫৭%, সারা ভারতের সাক্ষরতার হার ৫৯.৫%, তার চাইতে চেলাদের সাক্ষরতার হার কম। এই শহরের জনসংখ্যার ৬৮% পুরুষ এবং ৪৪% নারী শিক্ষিত। ১২% জনসংখ্যার ৬ বছরের কম বয়সী।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. ভৌগোলিক অবস্থান
titleD. শিক্ষা
উত্তর: titleA
২০১৬ সালের ৪ নভেম্বর এই ছবির সম্পূর্ণ সাউন্ডট্র্যাকটি মুক্তি পায়। এই সাউন্ডট্র্যাকে মোট নয়টি গান রয়েছে। এর মধ্যে তিনটি গান অতীতের চারটি বিখ্যাত গানের পুনরায়িত সংস্করণ: "পল পল দিল কে পাস" (১৯৭৩ সালে মুক্তিপ্রাপ্ত "ব্ল্যাকমেল" ছবি থেকে), "অ্যায়সে না মুঝে তুম দেখো" (১৯৭৭ সালে মুক্তিপ্রাপ্ত "ডার্লিং ডার্লিং" ছবি থেকে) ও "মাহি বে" (২০০২ সালে মুক্তিপ্রাপ্ত "কাঁটে" ছবি থেকে)। "মাহি বে" গানটিতে বিশেষ শিল্পী হিসেবে উপস্থিত ছিলেন জারিন খান। গানগুলির শ্যুটিং হয়েছিল মুম্বই ও জর্জিয়ায়।

অরিজিৎ সিং জনসমক্ষেই সংগীত পরিচালক অভিজিত বাঘানির বিরুদ্ধে ছবিতে তার গানগুলি রিটিউনিং করার অভিযোগ আনেন। "ওয়াজাহ্‌ তুম হো" ছবির চারটি গান তুলসী কুমারের গাওয়া। ছবির সংগীত স্বত্ব কিনে নেয় টি-সিরিজ

সঠিক অনুচ্ছেদ শিরোনাম কোনটি?
titleA. বক্স অফিস
titleB. কাহিনি-সারাংশ
titleC. সাউন্ডট্র্যাক
titleD. প্রযোজনা
উত্তর: titleC
১৯৫৯ সালে পুকুর খোদাই শুরু হয়। কলেজ টিনশেড একাডেমিক ভবনের উদ্বোধন হয় ১৯৬০ সালের ১৪মার্চ। ১৯৬১ সালে ২৮শে আগস্ট নতুন ভবনে ক্লাস শুরু হয়। ল্যাবরেটরি স্থানান্তরিত হতে বেশ সময় লেগেছিল। তাই ঐ সময় বিজ্ঞান বিভাগের শিক্ষকদের দুই স্থানেই ক্লাস নিতে হতো। ১৯৬২ সালে পুরাতন বিজ্ঞান ভবনের ভিত্তির কাজ শুরু হয় এবং ১৯৬৩ সালে পুরাতন বিজ্ঞান ভবনে কার্যক্রম শুরু হয় । ১৯৬৭ সালের দিকে পূর্ব দিকের টিনশেড অংশ তৈরি হয়। ১৯৬৭ সালে বি.এস-সি ও বি.কম কোর্স চালু করা হয়। অবশেষে ১৯৮০ সালের ৩রা মার্চ কলেজটি জাতীয়কৃত করা হয়। জাতীয় করণকালীন সময়ে তৎকালীন কলেজ গভর্ণিং বডি কর্তৃক ১৪/০৫/১৯৮০খ্রিঃ তারিখে সম্পাদিত ৮৫৮৫/১৯৮০নং দানকৃত দলিলের মাধ্যমে ২৫.৬৫ একর ভূমি সুনামগঞ্জ সরকারি কলেজকে প্রদান করা হয়। ১৯৯২-৯৩ সালে পুরাতন বিজ্ঞান ভবনের পেছনে ফ্যাসিলিটিজ বিভাগের তত্ত্বাবধানে একটি দ্বিতল একাডেমিক ভবন তৈরি হয় যা পরবর্তীতে অনার্স ভবনে রূপান্তরিত হয়েছে। ১৯৯৪-৯৫ সনে কলেজের উত্তর-পূর্ব কোণে প্রস্তাবিত স্টাফ কোয়ার্টার এর পার্শ্বে একটি নতুন পুকুর খনন করা হয়। ১৯৯৩-৯৪ সনে নির্মিত হয় নতুন দ্বিতল বিজ্ঞান ভবন। ১৯৯৫-৯৬ সনের দুটি শ্রেণি কক্ষকে একটি স্থায়ী মঞ্চসহ ছয়শ জন দর্শকের আসন সংবলিত মিনি অডিটরিয়ামে রূপান্তরিত হয়। ১৯৯৫ সনে কলেজ গেইট নির্মিত হয়। ১৯৯৫-৯৬ সনে কলেজ পুকুরের দক্ষিণ পার্শ্বের একটি টিনশেড ঘরে ক্যান্টিন স্থানান্তর হয়। কলেজের পুকুরের দক্ষিণ পাড়ে একটি অস্থায়ী মসজিদ নির্মাণ করা হয়। 





সঠিক অনুচ্ছেদ শিরোনাম কোনটি?
titleA. অর্জন ও ভবিষৎ পরিকল্পনা
titleB. ইতিহাস
titleC. অবস্থান
titleD. প্রতিষ্ঠা
উত্তর: titleD
ইন্দোনেশিয়ার জাভা, বালি, লম্বক, সুম্বাওয়া, কোমোডো, ফ্লোরেস, রিংকা আর জাভা ও ফ্লোরেসের সাথে সংযুক্ত ছোট ছোট দ্বীপ সবুজ বনমোরগের প্রধান আবাস। আশ্চর্যজনকভাবে জাভার পশ্চিম দিকে এরা অনুপস্থিত। এছাড়া কোকোস দ্বীপপুঞ্জে এদের অবমুক্ত করা হয়েছে। সমূদ্রপৃষ্ঠ থেকে ২০০০ মিটার উচ্চতা পর্যন্ত এদের বিচরণ। গ্রীষ্মমণ্ডলীয় আর্দ্র বনভূমি, নিম্নভূমি, গুল্ম বন ও শস্যক্ষেত্র এদের প্রধান বিচরণস্থল। এছাড়া বাঁশবন, বনসংলগ্ন ফাঁকা জায়গা আর মোহনা ও নদীর পাড়েও এরা ঘুরে বেড়ায়। পাহাড়ী এলাকা এদের প্রিয় বিচরণস্থল।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. প্রজনন
titleC. মানুষের সঙ্গে সম্পর্ক
titleD. বিবরণ
উত্তর: titleA
মুসলিম লীগ এবং পাকিস্তান রাষ্ট্রের সমর্থকদের বেশিরভাগই ব্রিটিশ ভারতীয় প্রদেশ পাঞ্জাব, খাইবার পাখতুনখোয়া (তদানীন্তন উত্তর-পশ্চিম সীমান্ত প্রদেশ), সিন্ধু, বেলুচিস্তান এবং বাংলাকে নিয়ে গঠিত একক পাকিস্তান রাষ্ট্রের দাবি জানিয়েছিল এবং উর্দু ভাষাকে মুসলমানদের একমাত্র সরকারী ভাষা ও "পারস্পরিক যোগাযোগের মাধ্যম" হিসেবে প্রতিষ্ঠা করতে চেয়েছিল। তবে, পূর্ব পাকিস্তান রেনেসাঁস সোসাইটির যুক্তি ছিল যে হিন্দু-মুসলিমই কেবল পৃথক জাতি ছিল না, বরং জাতিগত, সাংস্কৃতিক এবং ভৌগোলিক ভিত্তিতে বাঙালি মুসলমানরাও ভারতের অন্যান্য অঞ্চলের মুসলমানদের থেকে আলাদা ছিল। সোসাইটি যুক্তি দিয়েছিল যে জাতিগত বিভিন্নতা, সাংস্কৃতিক বৈচিত্র, ভৌগলিক সীমানা প্রভৃতিকে বুড়ো আঙ্গুল দেখিয়ে কেবল ধর্মের ভিত্তিতে একটি রাষ্ট্র গঠিত হতে পারে না। সোসাইটি এবং বাঙ্গালি মুসলিম লীগের সমর্থকরা দৃঢ়ভাবে জানিয়েছিল যে বাঙালি মুসলমানদের জন্য একক পাকিস্তান রাষ্ট্রের অংশ না হয়ে "পূর্ব পাকিস্তান" নামে একটি স্বাধীন রাষ্ট্র গঠন করাই মঙ্গলজনক হবে। সোসাইটি বাঙালি সংস্কৃতি ও ভাষার মর্যাদাকে গুরুত্ব দিয়েছিল। তবে পাকিস্তানের অনেক সমর্থকই একে "হিন্দুয়ানী" এবং "সংস্কৃত কালচার" বলে সমালোচনা করেছিলেন।

সঠিক অনুচ্ছেদ শিরোনাম কোনটি?
titleA. প্রতিষ্ঠা
titleB. ইতিহাস
titleC. আদর্শগত ভিন্নতা
titleD. পরিণাম
উত্তর: titleC
দলীয় নেতৃত্বের ক্ষেত্রে এটি এক অভিনব দৃষ্টিভঙ্গি যা কার্যমুখী পরিবেশের প্রতি উদ্দিষ্ট। কর্মক্ষেত্রে নিযুক্ত ছোট ছোট দল যাতে জটিল বা প্রতিক্রিয়াশীল কাজ করতে পারে, তার জন্য কার্যকরী, ক্রিয়াশীল নেতৃত্বের প্রয়োজন হয় এই পরিবেশে। অন্যভাবে বলতে গেলে বড় অথবা জটিল ঘটনাকে আয়ত্ত করার জন্য প্রায়ই ছোট ছোট দলের নেতৃত্ব সৃষ্টি করার প্রয়োজন হয়।
অধিকাংশ ক্ষেত্রে এই দলগুলিকে প্রত্যন্ত ও পরিবর্তনশীল পরিবেশে সীমিত সহায়তা বা সমর্থন নিয়েই কাজ করতে বলা হয় (কার্যমুখী পরিবেশ)। ব্যবস্থাপনার প্রথম সারিতে যে ধরনের দক্ষতা থাকার প্রয়োজন হয়, তার চেয়ে এই সব পরিবেশে নেতৃত্বদানের জন্য প্রয়োজনীয় দক্ষতা একেবারে আলাদা। এই নেতাদের অবশ্যই প্রত্যন্তভাবে অথচ কার্যকরীভাবে কাজ করতে হবে, এবং একটি পরিবর্তনশীল পরিবেশের মধ্যে থেকেই ব্যক্তি, দল ও কাজ, সবার চাহিদা পূরণ করতে হবে। একে বলা হয় কার্যমুখী নেতৃত্ব। কার্জমুখ নেতৃত্বের কয়েকটি উদাহরণ নিম্নলিখিতভাবে দেওয়া যায়: গ্রামাঞ্চলে অগ্নি নির্বাপণ, নিখোঁজ ব্যক্তিকে খুঁজে বের করা, বাইরে অভিযানে যাওয়ার সময় দলকে নেতৃত্ব দান বা ক্ষতির আশঙ্কাযুক্ত পরিবেশ থেকে কোনও ব্যক্তিকে উদ্ধার করা।

সঠিক অনুচ্ছেদ শিরোনাম কোনটি?
titleA. কার্যমুখী দলীয় নেতৃত্বের দক্ষতা বা কৌশল
titleB. পরিবেশগত নেতৃত্ব তত্ত্ব
titleC. বৈশিষ্ট্য তত্ত্বের সমালোচনা
titleD. নেতৃত্বের কার্যসম্পাদন
উত্তর: titleA